Foto: KUN.UZ O‘zbekiston Respublikasi prezidenti Shavkat Mirziyoyev «O‘zbekiston Respublikasining sayyohlik salohiyatini rivojlantirish uchun qulay shart-sharoitlar yaratish bo‘yicha qo‘shimcha tashkiliy chora-tadbirlar to‘g‘risida»gi farmonni imzoladi. Hujjat bilan 2018 yilning 10 fevralidan Isroil, Indoneziya, Koreya Respublikasi, Malayziya, Singapur, Turkiya va Yaponiya fuqarolari, shuningdek, O‘zbekistonga muntazam aviareyslarni amalga oshiruvchi havo kemalari ekipajlari a’zolariga O‘zbekiston Respublikasi hududiga kirish sanasidan boshlab 30 kunlik muddatga vizasiz rejim joriy etiladi. Quyida O‘zbekiston qaysi davlatlar bilan vizasiz rejimga ega ekani va buni joriy etishni rejalashtirayotgani haqida ma’lumot taqdim etiladi. Vizasiz rejim joriy etiladigan davlatlarning umumiy soni 16 taga yetadi (+7).